Skoolreëls - Hoërskool Noordheuwel
Alle leerders ontvang 'n volledige stel skoolreëls voor in hul Noriedagboek aan die begin van elke skooljaar. `n Volledige stel kan hier afgelaai word of is ook op aanvraag beskikbaar by ontvangs. Die reëls in verband met skooldrag kan is ook hier beskikbaar. Hierdie is slegs 'n uittreksel van die algemene skoolreëls wat van belang sal wees vir voornemende leerders. Dit is egter alle leerders se verantwoordelik om ten alle tye op hoogte te wees van alle skoolreels. Onkunde sal nie as verskoning vir die verbreking van reëls aanvaar word nie.
Maandag tot Vrydag 07:25 – 14:00.
Leerders mag slegs as gevolg van siekte of 'n grondige rede afwesig wees.
Ouers sal op dieselfde dag per sms in kennis gestel word indien 'n leerder afwesig gemerk word gedurende registerperiode.
Indien 'n leerder afwesig is, word verwag dat ouers die kantoor voor 9:00 sal skakel.
'n Mediese sertifikaat is 'n vereiste vir afwesighede tydens amptelike toetse/eksamens.
Dit is die leerders wat afwesig was se plig om agterstallige skoolwerk in te haal. Hulle kan egter staatmaak op die onderwysers se ondersteuning. Skoolversuim (en bank van periodes) word in 'n ernstige lig beskou en kan tot skorsing lei.
Hoërskool Noordheuwel beskou bullebakkery en kuberbullebakkery sowel as die misbruik van sosiale media op enige wyse in 'n baie erstige lig. Daar word streng teen leerders wat hulle hieraan skuldig maak opgetree volgens ons vasgestelde beleid.
Geen leerder mag alkoholiese drank op die skoolterrein bring of gebruik nie. 'n Leerder wat alkoholiese drank gebruik het, mag ook nie die skoolterrein onder die invloed daarvan betree nie.